जंजीरों में बंधे मानसिक रोगियों को कराएंगे मुक्त
जंजीरोंमें बंधे मानसिक रोगियों के इलाज के लिए चलाए गए ‘मुक्ति’ अभियान को लेकर निष्काम फाउंडेशन पदाधिकारियों सदस्यों की बैठक अभियान के प्रभारी महंत माधोदास की अध्यक्षता में राम नगर कॉलोनी में सह समन्वयक अमन चुघ के कार्यालय में हुई। इस बैठक में जिला सिरसा में अभियान को गति देने के लिए रूपरेखा बना कर सदस्यों की ड्यूटियां लगाई गई। अभियान के सह प्रभारी रविंद्र पूनिया ने बताया कि इस अभियान के तहत जंजीरों में बंधे मानसिक रोगी का पता लगाने के लिए संस्था द्वारा जिला के गांवों में सघन सर्च अभियान चलाया जाएगा। इसके लिए कुल 5 टीमें गठित जाएंगी एवं प्रत्येक टीम में 5 सदस्य रहेंगे। मरीज का पता लगने के बाद निष्काम मनोचिकित्सक उसके घर जाकर परिजनों से बात करने के बाद मरीज का इलाज शुरू करेंगे। मुक्ति केयर टीम में शामिल 8 सदस्य प्रत्येक मरीज का साप्ताहिक मासिक फॉलोअप रिपोर्ट लेंगे एवं जब मरीज पूर्णतया स्वस्थ हो जाएगा तो जंजीरों से मुक्त होकर समाज की मुख्यधारा में शामिल होगा। उन्होंने बताया कि आगामी 19 मार्च को मुक्ति अभियान का विधिवत उद्घाटन होगा जिसके बाद आगामी कदम उठाए जाएंगे। बैठक में केंद्रीय समन्वय समिति के जिला सदस्य प्रेम मंडा, प्रेम धारणिया, डाॅ. ज्ञान प्रकाश, अमन चुघ, अजय गर्ग शिक्षक गुरतेज सिंह मौजूद थे।
‘मुक्ति´ अभियान को लेकर बैठक करते निष्काम सेवा समिति के सदस्य।
अभियान
hin_Deva hin_Deva hin_Deva npi_Deva